b'\n_START_ARTICLE_\nARA Drummond (P-31)\n_START_SECTION_\nPalvelus\n_START_PARAGRAPH_\nAlus osallistui Falklandin sotaan. Se upotti 7. lokakuuta 1983 taisteluammunnoissa Exocet-ohjuksella maalilaivana olleen h\xc3\xa4vitt\xc3\xa4j\xc3\xa4 ARA Almirante Domecq Carcian. Espora-luokan korvettien astuttua palvelukseen 1985 aluksen viirinumeroksi vaihdettiin P-31._NEWLINE_Aluksen tukikohtana oli 1994 Roosevelt Roadsin laivastoasema, kun se osallistui Haitissa operaatio Uphold Democracyyn. Se oli my\xc3\xb6s Buenos Airesissa ja Rio de Janeirossa Tall Ship Race -purjehduksen avustajana. Aluksen kotisatamana on Mar del Plata, ja sen normaalipalvelukseen kuuluu Argentiinan laajennetun talousalueen kalastuksenvalvonta. Alus on pid\xc3\xa4tt\xc3\xa4nyt vuosien aikana alueelta useita luvattomasti kalastaneita troolareita.'